open-index/open-wikipedia-markdown huggingface dataset:
Samuel Nartey George

**Girimadaan Samuel Nartey George** (Ba da dua o nɛ 22 January 1985) anɛ Ghana pɔlitis nwɛɛd. O yinɛ Ahwiam, bɛ Old Ningo. O anɛ Maasim tiig Naadɔɔg, National Democratic Congress nid. yʋma tusa ayi' nɛ pii nɛ anu la Nwadis piinɛ yinɛ (November 2015) la ni, o da lub onɛ zini kʋk la zug, E. T. Mensah ka zien Maasim tiig Naadɔɔg la zug nyia yʋma tusa ayi' nɛ pii nɛ ayuobʋ( 2016 Wadmaanib vɔɔtʋg la) Ningo-Prampram Constituency sʋʋlim. O paas Wadmaanib yikanɛ paasi ayɔpɔi Ghana Republic kanɛ paasi anaasi la ni tis Ningo-Prampram constituency dim.

## On siiŋ siem nɛ o sakur yɛla
Ba da dua Sam Nartey George nɛ yʋma tusir nɛ kɔbiswai nɛ pisnii nɛ anu yʋʋmpaal Nwadig la dabpisi nɛ ayi' daar (22 January 1985) Somanya bɛ Eastern Region, Ghana la. O da maali o BSc. in Agricultural Engineering (Soil & Water Engineering) nɛ KNUST, ka maali o L.L.B kasɛta gbaʋŋ bɛ University of London. O mɔr Executive Masters kasɛta gbaʋŋ (Dissertation) (Conflict, Peace, and Security) dinɛ ka o paam yi Kofi Anann International Peacekeeping and Training Centre (KAIPTC). yʋma tusa ayi' nɛ pisi nɛ ayi' Nwadis pii nɛ ayi' la ni la (December 2022), o da maali o MSc in International Strategy and Diplomacy London School of Economics and Political Science.

## Tʋʋma yɛla
Sam Nartey George da anɛ assistant director bɛ Office of the Head of Civil Service yʋma tusa ayi' nɛ piiga (2010) ken paae yʋma tusa ayi' nɛ pii nɛ anaasi (2014) ka lɛn an onɛ pianadi bɛ pirɛsidɛn ɔfisin yʋma tusa ayi' nɛ pii nɛ anaasi (2014) ti paae yʋma tusa ayi' nɛ pii nɛ ayuobʋ (2016).

## Pɔlitis nwɛ'ɛb yɛla
Vɔɔdʋg kanɛ yʋma tusa ayi' nɛ pii nɛ anu Nwadis pii nɛ yinne dabpisi nɛ yinne daar la, (21 November 2015) Sam Georg da yis Wadmaan kanɛ zieni tis Ningo-Prampram dim la, Girmadaan Enoch Teye Mensah (MP 1996-2015) Maasim tiig Naadɔɔg, NDC Naam liabin ka zieni nyi'a yʋma tusa ayi' nɛ pii nɛ ayuobʋ (2016) Wadmaanib vɔɔdʋg la ni. O da diya nɛ vɔɔt kal tusa anaasi nɛ kɔbiswai nɛ piiga (4,910) dinɛ an pisnu nɛ atan' duali anaasi (53.4%) ka E. T. Mensah paam vɔɔt kal tusa ayi' nɛ kɔbisnii nɛ pistan' nɛ yinne (2,831) dinɛ an pistan' nɛ anii duali anu kɔbʋg pʋʋgin (38.5%).

Yʋma tusa ayi' nɛ pisi vɔɔdʋg la ni la, George da di Ningo-Prampram Constituency Wamaan kʋk  la nɛ vɔɔt kal tusa pisi nɛ atan' nɛ kɔbisnii nɛ pisyuobʋ (23, 860) dinɛ an pisyuobʋ nɛ atan' kɔbʋg pʋʋgin (63%) ka Mr. Sylvester Tetteh onɛ an wabʋg na'adɔɔg nid la ka tial o la(NPP) mɛ mɔr vɔɔt kal tusa pii nɛ atan' nɛ kɔbisnu nɛ pisnii nɛ anii (13, 588). 

Wadmaanib yir laasʋg nam ni

Sam George da paas nɛ Public Accounts Committee nɛ Communications Committee.

## O pʋtɛnɛr
Sam George anɛ onɛ kis daʋ nɛ daʋ dig taaba ka pʋa nɛ pʋa dig taaba, ANTI-LGBTI. O ye yɛbama anm anɛ yɛlkisa. Yʋma tusa ayi' nɛ pisi nɛ yinne (2021) la ni la, on nɛ Wadmaan sieba da yina ye, ba yiisim wada kanɛ na paal ye daʋ nɛ daʋ digin taaba ka pʋa nɛ pʋa digin taaba la bas, LGBTI anɛ tʋʋmbɛɛd. Itʋŋ kaŋa anɛ dinɛ ka nidib bɛdigʋ yina zɛrigi li ye li anɛ bugusum.

## Mɛŋ bɛlim
Sam George anɛ Kristo biig.

## Gbanvɛɛnsa
Sandema

**Sandema** anɛ tempʋtitaari tis Builsa North District, district kanɛ bɛ Upper East Region sʋʋlim, Ghana. 

## Gbaʋŋ zamisʋg
Sandema tempʋʋg la mɔr gbaʋŋ zamisʋg zinis bɛdegʋ nɔkid din yi Day Care mɛɛbnam keŋ paae second cycle institutions. Second cycle institutions nam atan bɛ sʋʋlim la ni, dinɛ yuugi gaadi ba wʋsa anɛ Sandema Senior High/Technical School. Sandema Senior High School nɛ Youth Leadership Training Institute anɛ Sakuya ayi sieba. Ba nam pʋ mɔr tertiary institution teŋin la nannɛ. Sakur la anɛ second cycle institution. Basic school sieba banɛ bɛ sʋʋlimin la anɛ Sandema Preparatory Junior High School nɛ Success International Junior High School. 

Sandema and zinikanɛ ka Paramount Chief of Builsa traditional area bɛ. Nimbanɛ bɛ Sandema la pianadnɛ Buli dinɛ paas Kwa language group. Ninsieba biela mɛ bɛ pianad Moore teŋ la ni ka ba titaam an Mɔɔm.

## Girima zinis
Naayir la. Sandema Chief Palace bɛnɛ Sandema tensʋg, Abil-Yeri community. Naayir la an zinikanɛ ka ba OVER LORD of BUILSA land (NAB AZANTILOW AZAGSUG II), Dr. NAB AYIETA AZANTILOW onɛ da maal kaalim la dakɔɔnr ka nidib mii o nɛ o sunkpiem zaba dabisa la.

Builsa Community Bank Limited (BUCO Bank) bɛ Sandema an zinikanɛ ka ba paamid ligidi ka mɛ an zinikanɛ ka nimbanɛ bɛ Sandema bɛ Builsa North, Builsa South, nɛ Upper East Region zinisieba suadi ba ligidi. 

## Malimbanɛ mɔr vɛnllim
Fiok festival maanɛ yʋʋm wʋsa nwadis piinɛ ayi la niye ba tiɛn Builsa zabzabidib da nyaŋ nimbanɛ da daad sankpanasnam Babatu la Battle of Sandema ni yʋʋm tusir, kɔbisnii nɛ piswai nam la ni. 

## Gbanvɛɛnsa
Sandema Senior High School

**Sandema Senior High School** anɛ gɔmma  secondary sakur kani bɛ Builsa North sʋ'ʋlʋm dinɛ bɛ Upper East region, Ghana.

Di pin'ili yʋʋm 1967, sakur la tisid zamisʋg sʋma tisid biribis nɛ pʋ'asada bani an sakur biis wʋsa. Sandema Senior High School mɔr pa'al sʋma ka pa'an pa'ala kɔn'ɔb-kɔn'ɔb.

## Sakur la yɛla
Sandema Senior High School mɔr zin'is sʋma tisid sakur biis bani mɔr baŋir kɔn'ɔb-kɔn'ɔb ka yit zin'is kɔn'ɔb-kɔn'ɔb. Sakur la mɔr yʋ'ʋsʋŋ zamisʋg ni ka yis nidib bɛdigʋ ka ba yʋ'ʋn an tʋntʋnib.  

Sandema Senior High School mɔr science laboratory nɛ computer laboratory sʋŋ, dinɛ kɛt ka sakur biis nyaŋidi si'isid nɛ ba nu'us. Sakur la lɛm mɔr gbana bʋʋr kani ka gbana, journals, nɛ periodicalnam.

Sandema Senior High School mɔr niŋgbina wisigir lʋgʋr tita'ar, dinɛ tisid zuaa, bɔɔl nwɛ'ɛb, basketball, nɛ volleyball. Sakur la yis zɔzɔtib bɛdigʋ bani zi'eni tis Ghana ka di ya'an bɛ international ni.

## Gbanvɛɛnsa
Sanja Nanja

**Sanja Nanja** da duanɛ Naasaanwadis Ayi la ni daba Atan daar, yʋma tusir kɔbiswai nɛ pisyuobʋ nɛ anii la ni. O anɛ wadmaani tis Atebubu Amantim bɛ Bono East sʋʋlim la dim ka paas Gaana wadmaanib yikanɛ paas anii tinamɛ faaen ti mɛŋi yi naasaanam nuusin la nya'an. O ziennɛ maasim tiig naadɔɔg la nɔba zug.

## O mɛŋ bɛllim
Nanja anɛ Kristo biig. O kɛnnɛ Assemblies of God. O mɔr pʋa nɛ biisi Anu.

## on sin'iŋ si'em nɛ o sakur yɛla
Nanja da duanɛ Naasaanwadis Ayi la ni daba Atan daar, yʋma tusir kɔbiswai nɛ pisyuobʋ nɛ anii la ni, 03-02-1968. O yinɛ Saboba, bɛ Tamar sʋʋlim, Gaana. O da kpɛn University of Gaana, 2005 maal Bachelor of Arts Sociology nɛ History.

## Pɔlitiks
Nanja anɛ maasim tiig naadɔɔg la nid. Yʋʋm tusa ayi nɛ piinɛ ayi la nii, o zien maasim tiig la nɔba zugu nyaa Atebubu Amantim naam kʋk la ka di, paas wadmaanib banɛ paas ayuobʋ daan la. Nidib tusa pistan nɛ anaasi, kɔbis naasi nɛ piinɛ yinne da vɔɔt ka o nyɛ tusa piinɛ Ayuobʋ, kɔbis wai nɛ pisyuobʋ nɛ anaasi, kɔbiga pʋʋgin o da nyɛnɛ pisnaasi nɛ awai dual pistan.  Sanja Nanja da pʋ nyaŋi di o kʋk la yʋʋm tusa ayi nɛ piinɛ ayuobʋ vɔt la, ka di yinɛ teŋ la kpɛɛmnami da guoe o ye kʋ nyaŋi zien la. Guor la yinɛ ban da zɛrig o ye o tʋ pua naab walis zug la. 

**Zinibanɛ ka o tʋm wadmaanib yin la**

Nanja anɛ onɛ paas wadmaanib banɛ gɔsid wada tʋʋma yɛla la. O mɛ daa paas banɛ gɔsid tam nɛ tiis yɛla la.

## Tʋʋma
O da anɛ paan Atebubu Senior High School la ni, o da lɛn an sakur Naasaara kpɛɛm yaas.

O da aan Atebubu Diisi 2009-2013.

O anɛ onɛ nɔŋ gbaʋŋ zamisʋg yɛla hali.

## Gbanvɛɛnsa
Samuel Nsowa-Djan

**Samuel Nsowah-Djan** anɛ Ghana pɔlitis nwɛ'ɛd onɛ an Seventh Parliament bɛ Fourth Republic of Ghana tisid Upper Denkyira West Constituency dinɛ bɛ Central Region bɛ Wabʋg na'adɔɔg la nid .

## O pin'ilʋg bɛllim nɛ o sakur yɛla
Samuel du'am yʋʋm anɛ 26 June 1961. O yinɛ Denkyira Breman dinɛ bɛ Central Region of Ghana. O naae University of Ghana, Legon ka mɔr bachelor degree in Sociology kasɛta gbaʋŋ bɛ yʋma 2005 kanɛ gaad la ni. O mɔr diploma kasɛta gbaʋŋ yit University of Education, Winneba. O maani o MPhil bɛ Development Studies yit University for Development Studies ni .

## O tʋʋma yɛla
Samuel da anɛ sakur pa'an-pa'an kpɛɛm bɛ Denkyira-Breman Anglican Basic School. O da lɛn anɛ  CEO tis Nsowah Mining Company Limited bɛ Dunkwa-On-Offin ni.

## Pɔlitis nwɛ'ɛb yɛla
Samuel anɛ wabʋg na'adɔɔg  la nid. Ka yʋma 2015 la ni NPP parliamentary primaries, o da zi'en nyi'a ka lub Benjamin Kofi Ayeh onɛ zi'en nɛ o la .

## 2016 vɔɔtʋg yɛla
Ghana yʋʋm vɔɔdʋg tita'ar kanɛ da bɛ yʋma 2016 la ni la, Samuel di bɛ Upper Denkyira West Constituency wadmaan  kʋk la.  O di nɛ vɔɔt kal 16,881 ka li an 61.3% kɔbʋg pʋʋgin ka Ambrose Amoah-Ashyiah o an ma'asim tiig na'adɔɔg nid mɛ mɔr vɔɔt kal 10,655 ka li an 38.7% kɔbʋg pʋʋgin 

## Yʋma 2020 vɔɔtʋg yɛla
Samuel da lu bɛ Ghana vɔɔdʋg kanɛ da bɛ yʋma 2020 la ni la ka Daniel Ohene Darko onɛ an NDC na'adɔɔg nid la di Upper Denkyira West Constituency wadmaan kʋk la. O  da lu nɛ vɔɔt kal 17,925 ka mɔr  49.3% yi kɔbʋg pʋʋgin ka Daniel mɔr vɔɔt kal 18,446  ka mɔr 50.7% kɔbʋg pʋʋgin . 

## Kɔmitii
Samuel da anɛ Privileges Committee nid

## O mɛŋ bɛllim
Samuel anɛ karimbiig .

## O tʋʋmsʋma sʋŋir yɛla
COVID-19 wiim saŋa la Ghana nwa ni la, o da tis la'ad nwɛnnɛ  bu'atanam nɛ ku'om laas nɛ thermometer guns nɛ hand sanitizers nɛ PPEs tis Upper Denkyira West District Health Directorate.

O mɛ' ka tu pɔmpinam tis Aburi, Gyaman nɛ Kakyerenyansa ni.

## Gbanvɛɛnsa
Sawla

**Sawla** anɛ tempʋbili bɛ Savannah Region sʋʋlim, Ghana. Dinɛ an tempʋtitaari tis Sawla-Tuna-Kalba district. 

## Suoya yɛla
**Ziriga**

Sawla bɛnɛ ziriga suokanɛ ka ba gbane ye ba maali keŋ Hamile la. 

## Teŋ la an siem

## Gbanvɛɛnsa
Sawla-Tuna Kalba Constituency

**Sawla-Tuna-Kalba Constituency** anɛ constituency banɛ mɔr sɔ ka o zie di nɔba zug bɛ Parliament of Ghana. Ba vɔɔtidnɛ gaŋ nid yinne ka o aan ba wadmaan dɔlisid onɛ vɔɔti gaadi o taaba. Constituency la bɛnɛ Savannah Region sʋʋlim, Ghana. Onɛ an wadmaan nananna tis constituency la anɛ Andrew Dari Chiwitey. O da di Maasim Tiig Naadɔɔg, National Democratic Congress (NDC) wadmaannib vɔɔtʋg la ni ka keŋ tuoni di Ghana wʋsa wadmaannib vɔɔtʋg la. O da paam vɔɔt tʋsa piiga, kɔbis yuobu nɛ piinɛ ayi (10,612) gaad onɛ da tiaal o nyaaŋ la, ka da di constituency vɔɔtʋg la lieb wadmaan.

## Gbanvɛɛnsa
Sebastian Ngmenenso Sandaare

**Sebastian Ngmenenso Sandaare** (Ba da du'a o nɛ yʋma tusir nɛ kɔbiswai nɛ pisyɔpɔi nɛ anaasi yʋʋmpaal nwadig la yiiga dabisid la (1 January 1974) ka o an Ghana pɔlitis nwɛ'ɛd onɛ paas Ghana republic kanɛ aan anaasi la wadmaanib yir kanɛ paas ayɔpɔi nid yinne,  ka an wadmaan tisi Daffiama-Bussie-Issa Constituency kanɛ bɛ Upper West Region sʋ'ʋlʋm la wabʋg na'adɔɔg paati la nid .

## O pin'ilʋg bɛllim nɛ o sakur
Sebastian du'am yʋʋm anɛ yʋʋm paal nwadig 1, 1974, bɛ Daffiama teŋkanɛ bɛ Upper West Region la. O mɔri  bachelor's degree kasɛta gbaʋŋ yit Kwame Nkrumah Science and Technology nɛ master's degree kasɛta gbaʋŋ bɛ Public Health yit  University of Ghana ni.

## Gbanvɛɛnsa
Sekyere Afram Plains Constituency

**Sekyere Afram Plains Constituency** anɛ constituency banɛ bɛ Parliament of Ghana la yinne. Ba vɔɔtidnɛ gaŋ nid yinne ka o aan ba wadmaan zieni tisi ba. 

Sekyere Afram Plains Constituency bɛnɛ Sekyere Afram Plains Districti bɛ Ashanti Region sʋʋlim, Ghana.

## Titɔdis
Constituency la bɛnɛ Sekyere Afram Plains District dinɛ bɛ Ashanti Region sʋʋlim, Ghana. Constituency kaŋa paasnɛ constituency paala banɛ ka ba da maal yʋʋm tusa ayi nɛ piinɛ ayi (2012) Ghana vɔɔtʋgin la.

## Vɔɔtʋg

## Gbanvɛɛnsa
Semeiskie

**Semeiskie** la anɛ ninkʋda pʋʋsim laasig, Old Believers banɛ da bɛ Transbaikal la, Catherine the Great saŋa la sa. Ninkʋda la pʋʋsim la malima da pʋ dɔlis nɛ teŋ la pʋʋsim wada la, ka li yinɛ 17th century tiasig kanɛ da naam teŋin la pʋʋsim yɛla, ka ba da buon ye Raskol. Banɛ da zanas tiasid la, ba da buon nɛ ba ye "Old Believers”. Ka da kpɛm bɛɛ ba yadda la ni hali laam nɛ ban da pʋ paamid sour la. Semeiskie da anɛ ninkʋda pʋʋsim laasig la da duoe tɔɔmi keŋ Gomel n bɛ Belarus teŋin (at that time part of Poland). Sankan la Catherine the Great da kad laasig la yis teŋ la taasi ba Buryatia, ka o yɛlʋg anɛ ye ba tunoe lieb Cossack teŋgurnam  kpaadid banɛ da gur teŋgbaʋŋ la bɛŋir zinis la. Laasig la nyaaŋ dim da bɛnɛ sʋʋlim la nil in da yi sankan la sa ti paae zina.

## Buudi malima
Semeiskie la malima da pʋn bɛnɛ, ka li dɔlis zʋmaana nam wʋsa ni, pianadin in speech, nɛ yʋʋma pʋʋgin. Ba ye Semeiskie yʋʋma nam mɔr nɛ polyphonic dissonance ba pʋʋsim yɛla ni nɛ yʋʋma banɛ pʋ pianad pʋʋsim yɛlaa. Yʋʋma la yɛlzut la kpab nɛ yɛla bɛdigʋ, pʋʋsim yɛla ni nɛ daar wʋsa yʋʋma, everyday songs. Semeiskie malimala da kpɛnɛ paas UNESCO Intangible Cultural Heritage of Humanity gbaʋŋin 2001.

## Gbamvɛɛnsa
Second Parliament of the Fourth Republic of Ghana

**Second Parliament of the Fourth Republic of Ghana** dinɛ an 1996 wadmaannib vɔɔtʋg la, da bɛnɛ yʋʋm tusir, kɔbiswai nɛ piswai nɛ ayuobʋ nwadis piinɛ ayi daba ayɔpɔi daar (7 December 1996).

Yʋda la sɔbnɛ dɔlisd region nɛ constituency nam. Wadmaan banɛ ka ba da vɔɔt din yi vɔɔtʋg la saŋa nɛ banɛ tiaas naadɔɔd wʋsa yʋda bɛ lakir la gbinin.

## Banɛ bɛ di pʋʋgin

## Wadmaannib banɛ da bɛ vɔɔtug la ni
Teebul kanɛ bɛ gbinin la paanɛ wadmaannib banɛ ka ba da vɔɔt 7 December 1996, yʋda la dɔlnɛ region nɛ constituency nam.

## By-election nam
Ablekuma Central constituency – 26 March 1999 – Victor Okuley Nortey (NPP) da di by-election la gaadi o taaba la nɛ vɔɔt 4,808. 

Lambussie constituency – 26 May 1999 –Luke Koo wadmaani tis Lambussie constituency da maal kaalim la, ba da maal by-election 26 May 1999 – Alice Teni Boon (NDC) da di kʋk la gaadi o taaba la nɛ vɔɔt 4,488.

## Gbanvɛɛnsa
Sega tambour of Rodrigues Island

**Sega tambour of Rodrigues Island** anɛ Sega kanɛ bɛ Mauritius la yʋʋma buudi yinne, ka nidib miI ye ba da pinili linɛ Rodrigues Island na, island bil kanɛ labisim an nwɛnɛ kilomitanam kɔbiga nɛ anii, 108 square kilometres (42 sq mi).

## Paalʋg
Sega Tambour kanɛ bɛ Rodrigues Island la anɛ dinɛ ka ba maani li ka di an yʋʋma nɛ waab ka li da pinil zinibanɛ ka sankpanasnam da bɛ.

## Gɔsim nɛ mɛn
Music of Mauritius

Sega

## List of Intangible Cultural Heritage

## Gbanvɛɛnsa
Sene East Constituency

**Sene East Constituency** anɛ constituency banɛ bɛ Ghana ka mɔr sɔ ka o zie ba nɔba zug Parliament of Ghana. Ba vɔɔtidnɛ gaŋ nid yinne ka aan ba wadmaan ka zieni ba nɔba zug. Sene East constituency bɛnɛ Sene Districti bɛ Bono East Region sʋʋlim, Ghana.

## Titɔdis
Constituency la bɛnɛ Sene Districti bɛ Bono East Region sʋʋlim, Ghana.

## Wadmaannib

## Vɔɔtʋg

## Gbanvɛɛnsa
Senior High Sakur nam banɛ Ghana ba zi'is

**Senior High Sakur nam banɛ Ghana ba zi'is**

Bono, Bono East & Ahafo Regions

Sakur nam banɛ bɛCentral Region
Seth Kwame Acheampong

**Seth Kwame Acheampong** (du'am yʋʋm-December 18, 1971) anɛ Ghana pɔlitis nwɛ'ɛd ka paas Ghana republic kanɛ aan anaasi la wadmaanib yir kanɛ paas ayɔpɔi la nid yinne, ka an wadmaan tis Mpraeso Constituency dinɛ bɛ Eastern Region sʋ'ʋlʋm la, wabʋg na'adɔɔg la ni.  Ka yʋma 2020 la ni la, o da pʋ di ye o zi'en New Patriotic Party mp ka Davis Ansah Opokudi. O anɛ minista tis Eastern Region. 

## O mɛŋ yɛla
Acheampong anɛ karimbiig (Presbyterian). O mɔr pʋ'a.

## O pin'ilʋg bɛllim nɛ o sakur yɛla
Acheampong du'am yʋʋm anɛ Burnya nwadig 18, 1971 la ni. O yinɛ Atibie-Kwahu, teŋbil yinne kanɛ bɛ Eastern Region, Ghana nwa . O kpɛn' Graduate School of Management nɛ France nɛ Paris ka paam postgraduate diploma in Management kasɛta gbaʋŋ bɛ yʋma 2008 la ni.

## Pɔlitis nwɛ'ɛb yɛla
Acheampong anɛ Wabʋg na'adɔɔg la (NPP) nid. O paas nɛ 5th, 6th nɛ 7th parliament bɛ 4th Republic of Ghana. O pin'ili an wadmaan nɛ yʋʋm paal nwadig 2009 ka paam vɔɔt kal 17,519 yi 25,468 vɔɔtʋg wʋsa bɛ Constituency. Yʋma 2012 la ni, o da zi'en nɔ'ɔr ayi' bɛ Mpraeso Constituency wadmaan kʋk la bɛ NPP ye o paas wadmaanib yir kanɛ paas ayuobʋ tis fourth republic la ka di. O nam anɛ wadmaan (MP) tis He Constituency la ti paae zina.

## Gbanvɛɛnsa
Sheila Bartels

**Sheila Bartels** anɛ Gaana kpikpin nɛ pɔlitiks nwɛɛd. O da nya yʋʋm tusa ayi nɛ pisi (2020 Gaana dim vɔɔtʋg la) ka di Ablekuma North Constituency kʋk la.

## Pɔlitiks
Bartels anɛ Wabʋg Naadɔɔg, New Patriotic Party la nid. Yʋʋm tusa ayi nɛ pisi Nwadis piinɛ ayi (December 2020), o anɛ Wadmaani tis Ablekuma North Constituency. On da naae yʋʋm tusa ayi nɛ pisi (2020) Gaana vɔɔtʋg la ka di. O da paam vɔɔt tusa pisnu nɛ anaasi, kɔbisnii nɛ pisi nɛ yinne (54,821) dinɛ an pisyuobʋ nɛ anaasi dual pisi nɛ ayuobʋ kɔbiga pʋʋgin la (64.26%). Ba da vɔɔt o ka bas Ashley Mensah Winifred onɛ an Maasim tiig Naadɔɔg, National Democratic Congress nid la nɛ Princess Agyemang Awuku onɛ an Ghana Union Movement nid la. Ban da paamnɛ tusa pisi nɛ awai, kɔbisyɔpɔi nɛ pisyɔpɔi nɛ ayi (29,772), nɛ kɔbisyɔpɔi nɛ piinɛ ayuobʋ (716). Nɛ da anɛ pistan nɛ anaasi dualpiswai (34.90%) nɛ nɛɛm dual pisnii nɛ anaasi (0.84%) kɔbiga pʋʋgin.

## Mɛŋ bɛllim
O anɛ Kwamena Bartels onɛ da an Wadmaani tis Ablekuma North yʋʋm tusir, kɔbiswai nɛ piswai nɛ ayɔpɔi yʋʋmpaal Nwadig la (January 1997) ken paae yʋʋm tusa ayi nɛ awai yʋʋmpaal Nwadig la (January 2009). Ba da dua o nɛ yʋʋm tusir, kɔbiswai nɛ pisyɔpɔi nɛ anu Nwadisa atan la daba awai daar (9 March 1975). O yinɛ Gomoa Assin n bɛ Central Region sʋʋlim, Gaana.

## Gbanvɛɛnsa
Shiraz rug

**Shiraz carpet** (Persian: قالی شیراز) anɛ Persian rug yinne banɛ ka ba maali ba tɛŋkpɛmis banɛ bɛ Shiraz tɛnpʋʋgin linɛ bɛ Fars, Iran sʋʋlim la.

Ba maan fʋʋd nwa yitnɛ dɔɔg nidib banɛ ʋgʋd fʋʋd la ni, linzug ka ba tʋasid Qashqai, Khamseh (Basseri nɛ Khamseh Arabs), Afshar, Abadeh nɛ Luri ʋgʋb. Ban mɔr laa sieba ʋgʋd fʋʋd la bɛnɛ zinig yinne ka linzug ka li gbirib ka lɛn labisi gaad ba dɔɔg nidib banɛ maani li tɛŋkpɛmisin la. Shiraz rugs ʋgʋd nɛ baanlʋg, ka Qashqai nɛ Abadeh ʋgʋd baanlʋg. Shiraz dɔlnɛ Persia dim ʋgʋb buudi an si'em la.

Fuud la gima sieba yinɛ Cyrus' wief piela ni na. Shiraz carpet anɛ fʋʋg kanɛ ka ba maal ka li nwɛnɛ niis (nightingales). Niis bama paal nɛ pʋʋg tigir nɛ summalisim.

Fuud banɛ yi Basseri buudi dɔɔg nidibin, Persian dɔɔd la yinne bɛ Fars sʋʋlim la nyɛ yʋʋr nɛ ba fuud la vɛnlim yɛla.

## Gbanvɛɛnsa
Shaibu Mahama

**Shaibu Mahama** (Ba da du'a o nɛ yuma tusir nɛ kɔbiswai nɛ pisyɔpɔi nwadis piiga la dabpiinɛ anu daar, (October 15, 1970) anɛ Ghana nid kanɛ an pɔlitis nwɛ'ɛd nɛ wdamaan paas wadmaanib yikanɛ paasi ''ayɔpɔi la bɛ Ghana'' Republic kanɛ paasi anaasi la. O anɛ wadmaan tis Daboya-Mankarigu Constituency n bɛ Northern Region sʋʋlim, o anɛ maasim tiig paati nid.

## On siiŋ siem nɛ o sakur yɛla

Ba da dua Mahama nɛ October 15, 1970. O yinɛ Daboya tenpʋkanɛ bɛ Northern Region Ghana nwa ni la. o keŋɛ Leicester Business School, UK ka yina nɛ o Master of Business Administration degree kasɛta gbaʋŋ in finance bɛ yʋma 2001 la ni. O mɛ da lɛn keŋ University of Cape Coast ka yina nɛ Bachelor of Commerce nɛ Diploma in Education kasɛta gbaʋŋ bɛ yʋma 1997 la ni. O da mɛ lɛn keŋ Kwame Nkrumah University of Science and Technology nɛ Ghana School of Law, bɛ yʋma 2008 nɛ yʋma 2010 la ni.

## Politis nwɛ'ɛb yɛla

Mahama anɛ Maasim tiig paati nid (NDC). Yʋma 2012 la ni, O da nyiad ye o lieb wadmaan tis Daboya-Mankarigu n paas wadmaanib yikanɛ paasi ayɔpɔi la, bɛ Ghana kanɛ paasi anaasi la. O zienɛ tis  maasim tiig Na'adɔɔg nɔba zug ka da di.

## Tʋʋma yɛla

Onɛ daa gɔsid wada yɛla bɛ Savanna Accelerated Development Authority (SADA), Accra ɔfis

## O mɛŋ vʋm yɛla

Mahama anɛ mɔr, ka mɔr pʋa nɛ biis anu.

## Gbanvɛɛnsa
Siind

**Siind** anɛ bʋn-malisʋŋ kani gan'alʋg bɛɛ ku'om dinɛ ka siins maal, kas-kas sinmɛŋa. Siins maanɛ siind yit bʋn-malisima banɛ nɛ tiis puum ni, bɛɛ yi ba bʋnvɔtaaba ni. Siins la mɛŋi paani ba siind la ka di an nyain ka vɛn, ka suokanɛ ka ba mɔri maan la anɛ ' regurgitation nɛ enzymatic' suor.

Siins la ɛɛnti nɔki siind la niŋ siigbana la ni. Siigbana la ni ka siikpaam la bɛ. 

## Siind tʋʋma
Fʋ mi' yɛ fʋ na nyaŋi nɔk siindi kɛ ka ningbiŋ bɛdim zɛmisɛ? Mike Mclnnes onɛ an sɔbid gbana kati wa'ae ningbin maalʋg ni la yɛl ye, siind  yɛligidnɛ nimgbiŋ kpaam fʋ ya'a bɛ gbɛɛmin. Di anɛ disʋŋ yinne kani yɛligid ningbiŋ bɛdim. Dɔgitanam ye di bɔɔd ka fʋ nɔk siind nɛ diisʋŋ yinne ka naam kpɛn' gbɛɛm. O ye fʋ tɔn'ɔn lɛm nɔk siind nɛ ku'otʋʋl ka nam pʋ dii bɛogʋn ka di sʋŋi yɛligi fʋ ningbiŋ kpaam la sʋŋif, dinɛ ma tisif laafi.

Siind mɔr tʋʋma bɛdigʋ kati wa'ae ninsaal niŋgbiŋ la ni, di kɛt ka fʋ kʋkɔya fɛn'ɛd kpiid. Du'atanam yɛl ye, siind kɛt ka ti niŋgbina nyaŋidi zabid wima bɛdigʋ. Di an sʋŋa ka ti dit siind bɛogʋn wʋsa ka naam di bɛogʋn diib dinɛ na kɛ ka ti nyɛ paŋ paalig tʋm dabisir la wʋsa. Di mɛn sʋŋid biis ningbina bɛllim.

## Gbanvɛɛnsa
Simon Acheampong Tampi

**Simon Acheampong Tampi** anɛ Ghana pɔlitis nwɛ'ɛd ka an wadmaan(MP) bɛ Ghana republic kanɛ aan anaasi la wadmaanib yir kanɛ paas ayɔpɔi la nid yinne, ka an wadmaan tis Tatale-Sanguli Constituency kanɛ bɛ Northern Region sʋ'ʋlʋmin,ma'asim tiig na'adɔɔg la(NDC). O du'am yʋʋm anɛ sigsaa nwadig 24, 1975.

## O tʋʋm yɛla
Din yi yʋma 1996 ti paae yʋma 2002 la ni la, Simon da anɛ surveyor bɛ Nulux Plantation Limited dim lʋgirin la ka lɛn an sakur pa'an-pa'an bɛ Nakpalu-Borle Primary School din yi yʋma 2005 ti paae yʋma 2016 la ni.

## O sakur ken yɛla
O mɔr advanced B.S. kasɛta gbaʋŋ yit Sunyani Polytechnic nɛ kasɛta gbaʋŋ kanɛ bɛ vocational and technical education yit University of Education,Winneba ni la nɛ B.S kasɛta gbaʋŋ bɛ Construction Education.

## Gbanvɛɛnsa
Sissala East Constituency

**Sissala East** onɛ constituencies  nam  la yinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa . Sissala East bɛni Sissala East Municipal n bɛ Upper West Region Ghana nwa.  

Naam kʋk la, bad aa paam linɛ saŋa kanɛ ka Ghana dim vɔtʋg titaar bɛ 2004. 

## Bɛn nam
Naam kʋk la bɛni Sissala East District n bɛ Upper West Region Ghanan nwa. Ba ya-tiuŋ la kpienɛ  Burkina Faso. Ka ba ya-tuon an Sissala West constituency ka Wa East  mɛ bɛ ba ya-dagɔbʋŋg. Ka lin yi ya-datiuŋ ti paae ya -dagɔbʋg n bɛ ya-nyaaŋ bɛn la, anɛ  Chiana-Paga constituency n bɛ Kassena/Nankana District nɛ  Builsa North nɛ Builsa South constituencies n bɛ Builsa District, li wʋsa bɛni Upper East Region sʋʋlim. 

## Sissala east yɛla
Yʋʋm tusa ayi nɛ anaasi la, Ghana vɔtʋg lʋgir la daa ti yis  Sissala West  yi constituency kaŋa ni. wadmaan la nɛ vɔtʋg kal la kanɛ bɛ digin nwa, n bɛ  yʋʋm tusa ayi nɛ anaasi la, anɛ Sissala constituency kʋdʋg la din. 

## Wadmaanib

## Vɔtʋg
Yʋʋm tusa ayi nɛ anii Ghana dim vɔtʋg titaar:Sissala East

## Gɔsim mɛ

* List of Ghana Parliament     constituencies

## Gbanvɛɛnsa
Sissala West Constituency

**Sissala West**  anɛ constituencies  nam  la yinne ka mɔr wadmaan ka o ziel tis ba bɛ wadmaanib yir la Ghana nwa.Ba vɔtʋg  gaŋ wadmaan yinne ka an linɛ ka nidib la vɔɔt gaŋ nid yinne maa. Sissala West bɛni Sissala West district n bɛ Upper West Region Ghana nwa.  

Naam kʋk la, bad aa paam linɛ saŋkanɛ ka Ghana dim vɔtʋg titaar bɛ 2004 la.  

## Bɛn nam
Naam kʋk la bɛni  Sissala West District n bɛ Upper West Region  Ghana nwa. Ka li ya-datiuŋ an Burkina Faso.Ka ya-toun an kpienɛ Jirapa, Lambussie nɛ Nadowli East constituencies nam. ka Nadowli East constituency kpɛlim gilig nɛ ya-dagɔbʋg ka ya-nyaaŋ an Sissala East constituency. 

## Sissala west yɛla
Yʋʋm tusa ayi nɛ anaasi la ni, ka Ghana vɔtʋg lʋgir la daa na naami constituency la yiiga nɛ 29 paala sieba ka other new ones, increasing the number of constituencies nam la kal paas yi 200 ti paae 230. Lina da naami yi ban daa pʋdig Sissala constituency ayi la, Sissala East nɛ Sissala West constituencies nam.

## Wadmaanib

## vɔtʋg
Yʋʋm tusa ayi nɛ anii Ghana dim vɔtʋg titaar:Sissala West

## Gɔsim mɛ
* List of Ghana Parliament constituencies

## Gbanvɛɛnsa
Sixth Parliament of the Fourth Republic of Ghana

**Sixth Parliament of the Fourth Republic** wadmaannib vɔɔtʋg da bɛnɛ 7 nɛ 8 December 2012. Speaker la ka wadmaan kanɛ ka ba vɔɔtɛ laanɛ on mɔr suor y o tune zien la. Di da anɛ constituency nam ban kɔbisyi nɛ pisyɔpɔi nɛ anu (275)_bɛ Ghana. Ba da maal constituency bpaala pisnaasi nɛ anu (45) kati waae 2012 vɔɔtʋg la. 6th Parliament na mɔri di yiiga zininig Atini daar, 7 January 2013 12:05 GMT ye ba gaŋi ba kpɛɛm (Speaker) nɛ o nyaandɔlib (Deputy Speakers) ka mɛ zuŋ wadmaannib la mɛn.

## Banɛ bɛ di pʋʋgin
Constituency nam 275 la nwa teŋir kpɛla. 

Din yʋʋn an siem dɔlisid by-election yɛla. By-election kanɛ bɛ yamma anɛ Talensi by-election kanɛ ka ba da maal 7 July 2015 la.

## Wadmaannib banɛ da bɛ vɔɔtʋg la ni
Teebul kanɛ bɛ gbinin la paanɛ wadmaannib banɛ ka ba da vɔɔt 7 December 2012, yʋda la dɔlnɛ region nɛ constituency nam. Previous MP nɛ previous party buam la paanɛ Wadmaan la, MP nɛ Naadɔkanɛ da mɔr kʋk la ka vɔɔt naam paae.

## Tiaasʋg
Henry Ford Kamel, wadmaani tis Buem ka lɛn an Minister tis Volta Region, Mahama NDC saŋa da gbirigi kpi 25 December 2012, Jasikan. 

Ba da keŋ yinnɛ kʋ Joseph Boakye Danquah Adu, NPP wadmaani tis Abuakwa North constituency, 9 February 2016.

## By-election nam
Akatsi South constituency - 5 February 2013 - Edward Adjaho onɛ an NDC da lieb Speaker of Parliament 7 January 2013 ka ba da maal by-election. Bernard Ahiafor onɛ an NDC nid la da di gaadi taaba la nɛ vɔɔt 3,767 dinɛ an (18.2%) ka lieb wadmaan.

Buem - 26 February 2013 – Dɔlisid Henry Ford Kamel onɛ bɛ NDC la kum, Ba da maal by-election February 2013. Daniel Kosi Ashiaman onɛ bɛ NDC da di nɛ vɔɔt 8,640 (78%).

Kumbungu - 30 April 2013 – Dɔlisid Alhaji Mohammed Mumuni da basi kʋk la ka die tʋʋmpaal an Secretary-General tis African, Caribbean and Pacific States la, by-election da maal ye ba iea sɔ ka o die o ziesim. NDC, CPP nɛ PPP da nya kʋk la. Amadu Moses Yahaya onɛ bɛ CPP la da di, hali gaadi o taaba la nɛ vɔɔt dinɛ gaad 2,000, onɛ tiaal o la, Imoro Yakubu Kakpagu onɛ bɛ NDC. Nɛɛŋa an yiiga kʋgkanɛ ka CPP di nananna parliament la ni.

Talensi - 7 July 2015 - Robert Nachinab Doameng (NPP) da lieb Tongo sʋʋlim Naatitaar la, ba da maal by-election ka Benson Tongo Baba onɛ bɛ NDC di an wadmaani tis Talensi gaad onɛ tiaal o la nɛ vɔɔt 3521. 

Amenfi West - 15 December 2015 -Ba da maal by-election ye ba bɔ sɔ lɛrig John Gyetuah onɛ da NDC ka da maal kaalim la. Eric Afful onɛ mɛ bɛ NDC, da di kʋk la nɛ vɔɔt 52.64%. Onɛ da tial o la, Paul Dekyi onɛ bɛ NPP la da paam vɔɔt 43.54%.

Abuakwa North - 29 March 2016 – Dɔlisid J B Danquah Adu onɛ da bɛ NPP kum zug,  Electoral Commission of Ghana da maal by-election March 2016. Vɔɔtʋg la da bɛnɛ 29 March 2016 ka Gifty Twum Ampofo onɛ bɛ NPP la da di, kɔbiga pʋʋgin 89.6% yi vɔɔt la wʋsa pʋʋgin. NDC da pʋ paas vɔɔtʋg la nii naasi kanɛ ka ba mɔr tis J B Danquah Adu la zug. Isaac Quartey onɛ bɛ United Front Party da di kɔbiga pʋʋgin 8.05% ka Samuel Frimpong onɛ bɛ Ghana Freedom Party la da paam  kɔbiga pʋʋgin 2.35%.

## Gbanvɛɛnsa
Solomon Kuyon

## On siniŋ siem nɛ on sakur yɛla
Ba da dʋa Kuyon nɛ yʋʋm tusir, kɔbiswai nɛ pisyɔpɔi nɛ anu Nwadisa anii dabpisi nɛ anii daar (28 August 1975). O yinɛ Chinderi. O mɔnrɛ Masters Degree in Democracy, Governance, Law and Development (2016), Bachelor of Art Degree in Political Science and Adult Education (2014) nɛ Diploma in Youth in Development Work. O da anɛ Stevedore Supervisor tis Golden Gate Services.

## Pɔlitiks
Kuyon anɛ National Democratic Congress nid. Yʋʋm tusa ayi nɛ piinɛ ayi la Nwadisa awai la nii (September 2012), Pirɛsidɛn John Dramani Mahama da gaŋ o ka ba siak ye o an Diisi (District chief executive) tis Krachi Nchumuru District Assemble. O da zieni o Naadɔɔg nɔba zugʋ nya yʋʋm tusa ayi nɛ pisi (2020) vɔɔtʋg la ka di nɛ vɔɔt Tusa piinɛ atan, kɔbisnaasi nɛ pisnii nɛ anii (13,488) dinɛ zieni tis pisnaasi nɛ anaasi dʋali atan kɔbiga pʋʋgin (44.3%) gaad onɛ tiaal o la, Kakateche Innocent Tache onɛ bɛ New patriotic Party ka paam vɔɔt Tusa piinɛ ayi, kɔbianaasi nɛ anaasi (12,404) dinɛ an pisnaasi duaali anii kɔbiga pʋʋgin (40.8%).

**Laasbanɛ ni ka o tʋm**

O paas laaskanɛ gɔsid pʋasada nɛ dasam nɛ buudi malima yɛla (Youth, Sports and Culture) ka lɛn paas laaskanɛ gɔsid holding Office of Profit Committee Wadmaanib yikanɛ paasi anii la Gaana Fourth Republic la ni.

## Mɛŋ bɛlim
O anɛ Kristo biig.

## Gbanvɛɛnsa
Solomon Namliit Boar

**Solomon Namliit Boar** (talk) 16:51, 15 June 2023 (UTC) anɛ Gaana pɔlitiks nwɛɛd, ba da duanɛ yυυm tusir nɛ kɔbiswai nɛ piisyuobυ nɛ anii, nwadis ayɔpɔi la li dabisim piina nu, o anɛ wadmaan n paas ti Gaana wadmaanib la ni. O anɛ Wabυg Naadɔɔg nid ka an Regional Minista kυdυg n tis North East Region linɛ bɛ Gaana la.

## O pɔlitiks bɛllim
Yυυma tusayi nɛ piina yɔpɔi la li nwadis atan la ni ka ti Gaana Gɔmina Zugraan Nana Akufo-Addo da gaŋ Boar ye o paas Regional Minista nam nyaandɔlib piiga la ni zienɛ tis o Gɔmina la. Wadig kan la ni yim ka banɛ gɔsid ka ba gaansid Minista nam banɛ bɛ tii Gaana wadmaanib yir la da vɛɛnsi gɔs o yɛla ka yina yɛl ye o nar tυυma la. Kpɛɛmnam la da gaŋ o ka nɔk o yυυre tis Speaker of Parliament wadmaanib yizuk daan la ka wadmaanib yidim la die zianam gɔs ka mɛ siak o.

## O bɛllim
Boar anɛ Kristo biig, o anɛ Baptist karimbiig. O di pυa mɔr biis anu.

## O vυm pinilυg nɛ o sakυr yɛla
Ba da dua Boar nɛ yυυm tusir nɛ kɔbiswai nɛ piisyuobυ nɛ anii la, nwadis ayɔpɔi la ni li dabisim piina nu daar. O yinɛ Bunkpurugu, tempυυg linɛ  bɛ Gaana Northern Region sυυlυm la. O da keŋnɛ University of Cape Coast, linɛ bɛɛ ti Gaana sυυlυm la maal o Bachelor of Arts degree linɛ an management studies yυυma tusa yi nɛ ayɔpɔi la ni. O mɛ da lɛn keŋ Kwame Nkrumah University of Science and Technology maal linɛ an Executive Master of Business Administration (CEMBA) digirii la ani yυυma tusa yi nɛ piina yi la ni.

## Tυυma
O da anɛ Finance and Administrative Manager, New Energy, n bɛ Tamale Ka lɛn an onɛ tυm

Manager/administrator/HR tυυma
Sophia Karen Edem Ackuaku

**Sophia Karen Edem Ackuaku** anɛ Ghana Politis nwɛ'ɛd ka mɛ an Ghana republic kanɛ aan anaasi wadmaanib yir kanɛ paas ayɔpɔi la nid yinne, ka zi'e tis Domeabra-Obom Constituency kanɛ bɛ Greater Accra Region sʋ'ʋlʋm la Ma'asim Tiig na'adɔɔg la (NDC).

## O Vʋm Bɛllim nɛ Sakur Ken
Ba da du'a Ackuaku nɛ Sapal Nwadig la (October) daba ayɔpɔi daar yʋma tusir nɛ kɔbiswai nɛ pisyɔpɔi nɛ ayi' (7th October 1972) la ni. O yinɛ Anyako teŋ kanɛ bɛ Volta Region Ghana la. Ackuaku anɛ onɛ dɔlis zamisa buudi bɛdegʋ ni paam linɛ anɛ Public Relation nɛ Labaya Mɔɔlʋg tʋʋma nɛ Da' Diib tʋʋma kasɛta gbana Ghana Institute of Journalism.

O mɛ lɛn mɔr linɛ anɛ Diploma in Social Work kasɛta gbaʋŋ yit Social work Sakurin la bɛ Osu-Accra nɛ Proficiency Dutch Pian'ad yit Zadkine College n bɛ Rotterdam, Holland la.

Ackuaku mɛ mɔr Tuongaadʋg nɛ Human Rights nɛ HIV/AIDS kasɛta gbana yit The Ark Foundation n bɛ Ghana la.

## Politis nwɛ'ɛb Yɛla
Ghana yʋʋm vɔɔdʋg tita'ar kanɛ da bɛ yʋma 2016 la ni la, Sophia da zi'en Ma'asim tiig na'adɔɔg la nɔba zug nyi'a Domeabra teŋ sʋ'ʋlʋm wadmaan kʋk la ka paam di. O da nyi'anɛ nɛ nidib anaasi banɛ an; Darison Barba Mohammed onɛ da an NPP nid nɛ Ekow Jones Mensah onɛ da an CPP na'adɔɔg la nid nɛ Gideon Dudu onɛ da an PPP na'adɔɔg la nid nɛ Pius Kwame Fiakuna onɛ da an A-sʋ-oe-mɛŋ paati la. O da paam kʋk la. Nananna, o anɛ Food, Agriculture nɛ cocoa Affairs Committee nɛ Poverty Reduction Strategy Committee nid.

## Tʋʋma yɛla
Ackuaku vʋm pʋʋgin tʋʋma anɛ linɛ ken tuon hali zin'ig wʋsa ni.

O da anɛ Ghana wadmaanib yir la nid kanɛ da sʋŋi n gɔt diib yɛla nɛ Agriculture nɛ cocoa tʋʋma Committee nɛ Poverty Reduction Strategy Committee bɛ wadmaanib yir la ni. Yiiga ka o lieb wadmaanib yir la nid, o da dɛŋi anɛ Deputy executive director onɛ n sʋ'oe Operations zin'ig kanɛ an Ghana National Service Scheme la, lin yi yʋma 2013 ti paae yʋma 2016 la ni.

Lin yi yʋma 2004 ti paae yʋma 2013 la ni la, o da anɛ Managing director linɛ bɛ Eligreen/Amsos Ghana Limited lʋgir la ni. Yiiga ka o lieb kpɛɛm kaŋa la, o da dɛŋi anɛ Deputy manager bɛ Golden Souvenir Lotto ni, Northern Region Ghana nwa' ni, lin yi yʋma 1995 ti paae yʋma 2000 la ni ka an FBWE local nid tit Federation linɛ an Business Women Entrepreneur lin yi yʋma 2001 ti paae yʋma 2010 la ni.

## Vʋm Bɛlim yɛla
Sophia Karen Edem Ackuaku ɛl sid mɔr biis anu. O anɛ Yesu Pʋ'ʋsʋm nid.

## Gbanvɛɛnsa
Soup joumou

**Soup joumou** (/dʒuːmuː/; French: *soupe au giraumon*) anɛ zɛɛnd linɛ ka banɛ dʋgʋdi li an Haitian cuisine. Yʋʋm tusayi nɛ pisi nɛ yinne (2021), joumou zɛnɛd da paas UNESCO Intangible Cultural Heritage List kanl ni.

Ba mɔr nɛ walbanɛ buon squash la dʋgʋd zɛɛnd, li yinne an turban squash. Ba ɛɛnti wan walbama dʋgʋl dʋkin nɛ kʋrkʋr niim gbila nɛ kɔnba, potato, nɛ zɛnvaand (vegetables) ka ba sieba an leeks, celery, radishes, carrots, green cabbage, habanero pepper nɛ gabʋ (onions). Ba ɛɛnti biank walanam la nɛ kuom ka li kilim bʋʋlli, ka ba kpaae li lɛbis dʋkin la. Ka yʋʋm paas Yaarim (Salt) nɛ guud (seasoning), lime juice, garlic, parsley nɛ vaand sieba nɛ spices. Haitian ninsieba paasid pasta biela ka lin sieba anɛ vermicelli, macaroni ka kpaam bɛɛ butter. Ba did zɛnɛd la ka li nan tʋl, ka wanas bodobodo gbila sugusidi li.

## Din zieni tis sielnam
Soup joumou anɛ zabini paal Haiti dimi da nyɛ yɔlisim yi French nuusin yʋʋm tusir, kɔbʋs nii nɛ anaasi, yiiga nwadig dabisir yinne daar la (January 1, 1804). Ban da bɛ mʋgʋsʋg pʋʋgin la, French dim banɛ da sʋoe ba la maa da did zɛnɛd nwa, ka tɛŋ dim la da an yamis la da maani li. Ba yɔlisim nyaaŋ la, ba mɛŋ yʋʋn da nyɛ suori dii ba zɛɛnd ka li da an zanbini paali ba yɔlisim nɛ ba mɛŋ sʋʋgʋr yɛla. Yʋʋm paal daar la, Haiti dim banɛ da bɛ ba mɛŋ tɛŋin nɛ banɛ da lɔɔŋ tɛŋ sieba wʋsa da di diib nwa ka li paal ban da nyɛ yɔlisim yi yammʋg pʋʋgin yiiga ka ba da sʋʋgi ba mɛŋ teŋ la.

## UNESCO baŋir
Yʋʋm tusa ayi nɛ pisi nɛ yinne, nwadis piinɛ ayi la nii, Haiti da nyɛ yʋʋr nɛ ba zɛɛnd joumou yɛla ka UNESCO dim kaanli li paas saalib malima nɛ ba diib banɛ bɛ dunia nwa pʋʋgin. Haiti dim yiiga saŋa la ka ba kanl da paas ani.

## Gbanvɛɛnsa
South Dayi Constituency

## '''South Dayi''' anɛ sʋʋlʋm linɛ paas sʋʋlʋm banɛ bɛ ti [[Ghana|Ghana]] wadmaanib yir la ni. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. South Dayi anɛ sʋʋlʋm linɛ bɛ South Dayi district linɛ Ghana [[Volta Region|Volta Region]] sʋʋlʋm.

## Lin tɔnd titɔndiŋ nɛ ziisieba

## South Dayi anɛ sʋʋlʋm linɛ bɛ South Dayi district linɛ Ghana [[Volta Region|Volta Region]] sʋʋlʋm. North Dayi constituency lɛbnɛ ya-datiʋŋ baba, [[Hohoe South constituency|Hohoe South constituency]] la lɛb north-east baba, ka [[Ho West Constituency|Ho West]] lɛb ya-nyaaŋ nɛ ya-dagɔbʋg baba. Li ya-tuon baba lɛbnɛ [[Afram Plains|Afram Plains]] Ya-dagɔbʋg nɛ [[Asuogyaman constituencies|Asuogyaman constituencies]] la ni, baba ayi la bɛnɛ Ghana Eastern Region sʋʋlʋm.

## Wadmaanib banɛ kpɛn wadmaanib yir la

## Vɔtnam

## Gbanvɛɛnsa
South Tongu Constituency

**South Tongu Constituency** anɛ Constituency kanɛ paas Constituency banɛ bɛ Ghana wadmaanib yin la ni. Ba vɔɔtidnɛ gaŋ nid yinne ka o aan ba wadmaan zi'eni tisi ba, vɔt saŋa onɛ na zienɛ ba nɔba zug wadmaanib yir la ni. South Tongu Constituency bɛnɛ South Tongu district linɛ bɛ Ghana Volta Region la.

## Titɔdis
Constituency la bɛnɛ South Tongu Districti bɛ Volta Region sʋ'ʋlim, Ghana.

## Wadmaanib

## Vɔtnam la

## Gbanvɛɛnsa
Space of Gong Culture in the Central Highlands of Vietnam

**Space of gong culture** bɛ Vietnam Highland la (Vietnamese: *Không gian văn hóa Cồng Chiêng Tây Nguyên*) anɛ regioni bɛ Central Vietnam ka buudi malima kanɛ yʋʋri buon gong la yɛla paki hali. Di widigi paae Tây Nguyên sʋʋlim bɛ Kon Tum, Gia Lai, Đắk Lắk, Đắk Nông, nɛ Lâm Đồng. UNESCO da nyɛ li ka d nar ka ba zaŋi li paas ye di an Masterpiece of the Intangible Heritage of Humanity nɛ yʋʋm tusa ayi nɛ anu nwadis piinɛ yinne dabpisi nɛ anu daar.

Gong buudi la nyɛ gong ka di anɛ yaani tisi ba ka naan ninsaalib nɛ Winaam, ka gong wʋsa mɔr baakanɛ paŋi zɛm nɛ gong la an yʋma siem. Da diisim nɛ saŋa tiakir kɛya ka tiakir kɛn buudi malima ni nɛ ban na nɔki li tisi ba biis ka lɛn yis gong la paŋ kanɛ ka ba mɔr siigin yɛla.

## UNESCO Intangible Heritage of Humanity

## Gbavɛɛnsa
St. James Seminary Senior High School

**St. James Seminary** anɛ siniya hai sakur kanɛ bɛ Sunyani dinɛ an tɛŋtita'ar tis Bono region, Ghana la, dinɛ da pin'il yʋʋm 1978 la. Most Rev. James Kwadwo Owusu onɛ digi o nu'ug zug ka da an bishop tis Roman Catholic Diocese bɛ Sunyani. Di ka'anɛ SHS ma'anɛ amaa, di la'am anɛ Catholic Minor Seminary dinɛ na maal suori tis banɛ na zamis Wina'am tʋʋma nɛ banɛ pʋ bɔɔda wʋsa ka tʋmi ba dunia buolʋg. Sakur la kpɛmisidnɛ sʋm bɛlim, siigin sʋm, nɛ pʋtɛ'ɛr sʋm kani na nyaŋi kɛ' ka sakur biis paam gbaʋŋ tita'ar. St. James ka ba yɛ di anɛ sakur kani an sakut tita'ar bɛ Ghana ni bɛ yʋma da gaad la bɛ sakur tita'ara piiga pʋʋgʋn dinɛ da bɛ agɔla bɛ West African Examinations Council's Senior School Certificate Exams (WASSCE) bɛ yʋʋm kʋda sa. Dinɛ da gaŋ sakuya la wʋsa yʋʋm 2006, 2009 nɛ 2011 kpansib sɔbir la ni ka yis sakur biis bani yiiga nɛ atan' ni West Africa bɛ 2016 kpansib slab la ni.

St. James sakur biis baayʋ'ʋr anɛ ‘Wina'am nidib yɛ ba bigisi ba sʋm bɛlim nɛ ba siigin yɛ ba bɛlim anɛ nyai ka an sʋm wʋʋ Wina'am bɛlimi an si'em. Sakurbikʋda banɛ tis St. James Seminary Senior High School la yʋ'ʋr anɛ “**Ɔhotenii**” (*pl.* **Ahotefoɔ**), dinɛ an Santi'il ka du gbin anɛ yɛ Wina'am biis. 

## Di pin'ilʋg
**St. James Seminary** Senior High School da pin'ili yʋʋm 1978 ka di yitnɛ Bishop kani an of Roman Catholic Diocese tis Sunyani **Most Rev. James Owusu onɛ digi o nu'ug zug la.**  La'anɛ dinɛ da kpi'em pin'ilʋgʋn hali ka di nwanɛ fʋ basim la, St. James Seminary ka o da yɔ'ɔg ka di an asʋ'e-mɛŋ sakur ka da tis sakur biis piinɛ anaasi su'or ka ba kpɛn' ka Monsignor Robert Mensah Abrampah da an yiiga pa'anib kpɛɛm.

## Pa'anib kpɛmnam
**Rev. Fr. Hubert Asante-Kumi** an pa'anib kpɛɛm nanna tis  sakur la dinɛ ka o da di'e yi **Rev. Fr. Alex Ansu Ebow** onɛ da kul vʋ'ʋsʋm bɛ yʋʋm 2021, onɛ da tʋm yʋʋm sʋ'ʋŋa yʋʋm 18 dinɛ ka o da di'e yʋʋm 2003 dinɛ ka onɛ da di'e yi o sa'an **Most Rev. Matthew Kwasi Gyamfi** ka ba da gaŋ o  Bishop tis Sunyani Catholic Diocese. Most Rev. Gyamfi tʋmnɛ dinɛ gi yʋʋm 1999 ti paae yʋʋm 2003 dɔlnɛ onɛ kul vʋ'ʋsʋm  **Rev. Fr. Joseph Asuah** bɛ yʋʋm 1999 ni.

## Gbanvɛɛnsa
Stephen Amoah

**Stephen Amoah** (anɛ onɛ ka sɔ wυsa mi o ye Sticka) O anɛ pɔlitiks nwɛɛd Gaana, o anɛ Wabυg Naadɔɔg nid. O anɛ wadmaan n tis  Nhyiaeso sυυlυm la. Nannnanna o anɛ kpɛɛm banɛ gɔsid  GCB Bank tυυma la yinne.

## Ovυm pinilυg nɛ sakur yɛla
Ba da dua Stephen Amoah nɛ Buniya nyaaŋ nwaris atan la li dabisim piisi nɛ ayɔpɔi yυυm tusir nɛ kɔbiswai nɛ piisyɔpɔi la ni. O yinɛ Kronum Afrancho linɛ bɛ Gaana Ashanti Region la. O da keŋnɛ  Opoku Ware Sakur linɛ bɛ Kumasi. O naae o Mastɛs zamisυg Digirɛɛ linɛ an Strategic Finance Management la nɛ n bɛ  University of Derby, United Kingdom yυυma tusa yi nɛ ayɔpɔi la ni. O mɛ maali o Bachelor of Science Digirɛɛ linɛ an Computer Science la nɛ  Kwame Nkrumah University of Science and Technology (KNUST) sakurin la, Gaana sυυlυm. O mɛ die kasɛta gbaυŋ linɛ an Entrepreneurship Mit sakurin la. O da maali PhD zamisυg la KNUST zamis kaŋa kpazɛɛri da anɛ Actuarial Science.

## O tυυma
Amoah da anɛ ti Gaana kpɛla Chief Finance Officer of Kencity ka mɛ da lɛn tυm n an National Coordinator of National Insurance Authority (NHIA) kpɛɛm la nyaandɔl. Buniya nyaaŋ nwaris ayi la yυυma tusa yi nɛ piina yɔpɔi la ni,ka ti Gaana Gɔmina  Akufo-Addo da gaŋ o ye o an chief executive officer n gɔs Microfinance and Small Loans Centre (MASLOC) la. Onɛ an CEO n tis Zintex Portfolio Services Limited la. Onɛ lɛn an ligidi nɛ li pɛmisυg yɛla saawada nwɛɛd.

## Ninwisigir diema yɛla
Buniya nyaaŋ nwaris anii la yυυma tusa yi nɛ piisi nɛ ayi la ni, ka Amoah da yɔɔg Kumasi FC linɛ an ninwisigir diema linɛ bɛ Nhyiaeso Kumasi sυυlυm. Li liebnɛ ninwisigir diema zig ka ba zamisid nidib bɔɔl nwɛɛb nɛ zamisυg nam kɔnɔb-kɔnɔb nwɛnnɛ gymnasium, medical center nɛ linɛ kpɛlim.

## O pɔlitiks yɛla
Amoah da zienɛ nyaa a-gaŋ sɔ ka o zien la Wabυg Naadɔɔg la ni yυυma tussah yi nɛ piisi vɔt la ni.  Ban da vɔt yɛ ba gaŋ sɔ ka o zien Wabυg Nɔɔgin la ka o di  Nhyiaeso sυυlυm ka bas  Kennedy Kwasi Kankam onɛ mɛ da di ka bas Richard Winfred Anane yυυma tusa yi nɛ piina yuobu vɔt la ni la. Ban da vɔt la o da mɔri vɔt bam 332 ka o tiraan la mɛ da mɔr 315 n yi vɔt la kanl wυsa linɛ da an 647 la.

Yυυma tussah yi nɛ piisi la vɔt la ni ka ba da vɔt ti Gaana naam vɔt la ka Amoah Nhyaieso kυk la. Ban da vɔt la o da paamnɛ vɔt bam 51,531 kɔbiga pυυginɛ, o da mɔri 81.71% ka o tiraan Richard Kwamina Prah onɛ da an Maasim Tiig Naadɔɔg nid la mɛ da mɔr 11,033 vɔt kɔbiga pυυginɛ o da mɔri 17.49% vɔt.

## Kpɛɛm banɛ ni ka o paas
Amoah paas kpɛɛm banɛ gɔsidi ti ligidi yɛla la ni O mɛ anɛ Privileges kpɛɛmnam la yinne.

## O vυm bɛllim
Amoah anɛ Kristo biig.

## On tυm siel
Buniya nyaaŋ nwaris anaasi la yυυma tusa yi nɛ piisi nɛ ayi la ni, ka Amoah da da pirinta nam, Kɔmputa nam hali nɛ kυkυs wυυ bam tusir n tis sakur banɛ bɛ Nhyiaeso sυυlυm la.

## Dauŋ sieba banɛ da naam
Buniya nwarig la yυυma tusa yi nɛ piisi nɛ yinne,  ka ti Gaana La Magistrate Court la da yis gbaυŋ n tis pυlis ye ba gbanam Amoah nɛ Samuel Anim court n da buoli ba ka ba zanas ye ba kυ keŋ la zug, n dɔl yɛlbanɛ da naamidi ti suoya nam ni la. Lin nyaaŋ ka o yυυn nɛɛnl o mɛŋ n paal GPS naae ka yυυn keŋi siak court buolυg la.
Stephen Appiah

**Stephen Leroy Appiah** (du'am yʋʋm anɛ 24 December 1980) anɛ Ghana nid onɛ an bɔɔl nwɛ'ɛd kanɛ da nwɛ'ɛd midfielder. O nwɛ'ɛb saŋa laa, o da nwɛ' tis Udinese, Parma, Brescia, Juventus nɛ Fenerbahçe.

Appiah da nwɛ'tis Ghana national team la. O da an kabitin tis Ghana ba 2006 nɛ 2010 World Cup la ni. 

## O kilab nwɛ'ɛb
Appiah pin'ili o nwɛ'ɛb lanɛ Hearts of Oak bɛ 1995, onɛ da an yʋma  15 la. Ka 1996 nii, o da bɔɔd ye o keŋ Galatasaray's youth squad, amaa o da pʋ nyaŋi kpɛn' anii, la lɛb  Hearts of Oak na.

Ka 1997 pʋʋgʋnɛ, o da keŋ na'asaateŋ ye o nwɛ' Italian Serie A side Udinese, dinɛ ka o da nwɛ'ɛdi an sitiraka. O nwɛ' anina nɛ yʋma atan', o yʋ'ʋn da tiaki o nwɛ'ɛb babir la an midfilida babir. O da yi keŋ Parma 1999 ka wikanɛ ka ba ye viral hepatitis la gba'e o, amaa Appiah da paam laafi 2000 yʋʋm la ni. Ka onɛ nwɛ' yʋma ayi' bɛ Parma laa, Appiah kpɛn' loon bɛ Brescia 2002–03 nwɛ'ɛb la ni. Appiah da di goolnam ayɔpɔi nwɛ'ɛb 31 ni.

## Juventus
Appiah da nwɛ'ɛd sʋŋa bɛ Parma dinɛ ka o da sʋŋid Serie A champions Juventus. Juventus da yɔ' Parma nɛ €2 million 2003 ye a kɛ' ka Appiah ka loon na kpi,  ka tɔlisi keŋ tiim sia ni nɛ  €6 bɛ 2004 la ni. Ka 2003 la nii, Appiah da bɔɔl nwɛ'ɛd kani pɛ'ʋs 8 bɛ Afirika yʋʋm kana.

## O nwɛ'ɛb la kanl

### Klabnam

### International

## Gbanvɛɛnsa
Stephen Jalulah

**Stephen Pambiin Jalulah** anɛ Ghana pɔlitiks nwɛɛd ka an wadmaan n tis Pru West linɛ bɛ Bono East region sυυlυm la. Nannanna, ti Ghana Gɔmina  Nana Akufo-Addo gaŋ o ye o an Minista banɛ gɔti ti Ghana suoya yɛla la.  

## O vυm pinilυg nɛ o sakur yɛla
Ba da dua o nɛ Buniya nyaaŋ nwaris piiga la li dabisim piisi nɛ ayi yυυm tυsir nɛ kɔbiswai nɛ piis yɔpɔi nɛ anaasi la ni n bɛ Saboba linɛ bɛ ti Gaana Northern region suυlυm la. O da naae o sakur linɛ an GCE linɛ ka buon ye Ordinary Level la n zamis Science  yυυm tusir nɛ kɔbiswai nɛ piiswai nɛ ayi ka tɔlis n lɛn zamis linɛ kpimisυg yɛla naae yυυm tusir nɛ kɔbiswai nɛ piiswai nɛ anaasi la ni.  Ala yaas ka o lɛn keŋ tuonɛ naae o GCE Advance Level la zamis linɛ an kpimisυg la yɛla sυυŋa yυυm tusir nɛ kɔbiswai nɛ piiswai nɛ ayuobu la ni. Ka yυυm tusa yi nɛ atan la ka o tɔlis sakur titaarin naae ka digirɛɛ linɛ an ligidi nɛ bankin tυυma yɛla, ka lin nyaaŋ ka o lɛn tɔlisi naae ka die digirɛɛ linɛ bigis ye o zamisnɛ Law yυυma tusa yi nɛ piina naasi la ni. O mɛ da lɛn zamisi naae ka die kasɛta gbaυŋ linɛ an Tɔlυŋ yɛla yυυma tusa yi nɛ piinɛ yinne la ni.

## O tυυma
Onɛ da aan ba teŋin la DC ka mɛ da lɛn aan ba teŋin la National Health Insurance Authority tυυma la tuongat.

## O pɔlitiks tuuma
Stephen anɛ Wabυg Naadɔɔg la nid ka anɛ mɛ an wadmaan nannanna n tis Pru West sυυlυm la. O da die kυk la nɛ vɔɔtnam ban Tusa piinɛ ayuobu, kɔbisyuobu nɛ ayuobu (16,606). Kɔbiga pυυginɛ o da mɔri vɔɔt pisnu nɛ ayuobu du'al ayɔpɔi (56.7%) ka o tiraan Masawud Mohammed mɛ da mɔr vɔtnam bam 12,671 kɔbiga pυυginɛ o da mɔri 43.3%. Nannanna, onɛ an minista kanɛ gɔsid ti Gaana suoya nam yɛla la nyaandɔl.

## On paas kpɛɛm sieba ni
Stephen paas kpɛɛm banɛ gɔsidi ti laad nyɔɔd nam yɛla la ni ka mɛ lɛn paas kpɛɛm banɛ gɔsidi ti tυυma nam nɛ ti ya yɛla la ni.

## O vυm bɛllim
Stephen anɛ Kristo biig.

## Gbanvɛɛnsa
Stephen Michael Essuah Kofi Ackah

**Stephen Michael Essuah Kofi Ackah** anɛ Ghana pɔlitis nwɛ'ɛd ka an wadmaan bɛ Seventh Parliament dinɛ bɛ Fourth Republic of Ghana tis Suaman Constituency dinɛ bɛ Western Region ka an Ma'asim tiig na'adɔɔg la nid.  

## O pin'ilʋg nɛ o sakur yɛla
Ackah yinɛ Suaman-Dadieso teŋ kanɛ bɛ Western region sʋ'ʋlʋm la. O paami o post secondary teacher training bɛ Wesley College, Kumasi ka lɛn keŋ Specialist Training College (STC), Winneba dinɛ ka o paam diploma kasɛta gbaʋŋ. O paami o Bachelor of Education (BEd) bɛnɛ Physical Education yit University of Education, Winneba yʋma 2000 la ni, ka paami o Executive Masters dinɛ bɛ Governance and Leadership (EMGL) Ghana Institute of Management and Public Administration (GIMPA) yʋma 2000 la ni.

## O tʋʋm yɛla
O tʋm bɛnɛ Ghana Education Service GES) ka an assistant director nɛ pa'an-pa'an bɛ Ejisuman Senior High School ni

## Pɔlitisnwɛ'ɛb yɛla
Ackah kɛŋ parliament nɛ yʋʋm paal nwadig la li daba ayɔpɔi daar yʋma tusa ayi' nɛ anu la ni (7th January 2005) n lieb wadmaan tis Suaman constituency, Wabʋg na'adɔɔg la ni. O bɛ parliament wʋʋ nɔ'ɔr anaasi.

Wadmaanib yir la ni, o da tʋm bɛ kɔmitii bɛdigʋ ni, ka ba sieba anɛ Subsidiary Legislation Committee nɛ Local Government and Rural Development Committee nɛ pu'asada nɛ dasam kɔmitii nɛ Bɔɔl nwɛ'ɛb nɛ buudi malima kɔmitii nɛ Special Budget Committee.

## O mɛŋ yɛla
Ackah mɔr pʋ'a nɛ biis atan'. O anɛ karimbiig ka ken Methodist pʋ'ʋsʋm la ni.

## Gbanvɛɛnsa
Stephen Yakubu

**Stephen Yakubu** anɛ Ghana pɔlitis nwɛɛd nɛ diplomat. O da anɛ Ghana Ambassador tis Morocco ka da lɛnan wadmaani tis Binduri constituency bɛ Upper East Region sʋʋlim, Ghana. Nananna, onɛ an Upper East Regional Minister ka lɛn an kʋkdaani tis Regional Security Council.

## On siniŋ siem nɛ o sakur yɛla
Ba da dua Stephen Yakubu nɛ yʋʋm tusir yinne, kɔbiswai nɛ pisyuobʋ nɛ yuobʋ nwadisa anu la dabpisi nɛ nu daar (May 25, 1966), Gotisaliga-Binduri bɛ Upper East Region. O da maali o BSc in Planning yinɛ Kwame Nkrumah University of Science and Technology (KNUST) nɛ o Postgraduate diploma in Information Systems yinɛ Thames Valley University Slough bɛ UK la.

## Tʋʋma
Yakubu tʋmnɛ Development Planning, Architecture, nɛ Quantity Surveyors.

## Pɔlitis bɛllim
Yakubu anɛ Wabʋg Naadɔɔg, New Patriotic Party (NPP) nid. O da zien Wabʋg Naadɔɔg nɔba zugʋ nya Binduri kʋk la. O da paasnɛ 5th Parliament la ni, 4th Republic of Ghana. O da paam vɔɔt tusa awai, kɔbiga nɛ atan (9,103) yi vɔɔt tusa piinɛ nii nɛ pisnu (18,050) pʋʋgin dinɛ zieni tis pisnu dual pisnaasi nɛ tan kɔbiga pʋʋgin (50.43%).

## Mɛŋ bɛllim
O tʋmnɛ o mɛŋ tʋʋma ka mɔr pʋa nɛ biisa yi. O anɛ Kristo biig ka pʋʋsid nɛ Adventist church.

## Gbanvɛɛnsa


Bɛn:My Kusaal Achiever Editing Contest
Bɛn:Ninsaal
Stevens Siaka

**Stevens Siaka** anɛ Ghana pɔlitis nwɛɛd ka an wadmaani paas Seventh Parliament of the Fourth Republic of Ghana zieni tis Jaman North constituency bɛ Bono Region la wabug na'adɔɔg, New Patriotic Party nɔba zug. Siaka Stevens da anɛ kʋkdaani tis Parliamentary Select Committee on Education ka lɛn an Bono Regional Minister nyaadɔl din yi yʋma tusa ayi' nɛ pii nɛ awai nwadisa atan' dabpisi nɛ ayuobʋ daar (26 March 2019) ken paae yʋma tusa ayi' nɛ pisi nɛ yinne yʋʋmpaal nwadig la ni (January 2021). 

## On siiŋ siem nɛ o sakur yɛla
Ba da dua Siaka nɛ yʋma tusir nɛ kɔbiswai nɛ pisyuobʋ nɛ anaasi nwadis pii nɛ ayi' la dabpiinɛ atan' daar (31 December 1964) ka o yi Sampa bɛ Bono Region sʋʋlim, Ghana la. O da maali o master's degree in Public Administration kasɛta gbaʋŋ nɛ Post Graduate Diploma kasɛta gbaʋŋ yinɛ GIMPA. O da lɛ maali o bachelor's degree in Management kasɛta gbaʋŋ  nɛ Diploma in Accounting and Business Management kasɛta gbaʋŋ bɛnɛ University of Education, Winneba. O da maal Diploma in Accounting and Business Management Cambridge yinɛ Tutorial College, London ka lɛn die Commercial Law kasɛta gbaʋŋ yi Institute of Management Studies.

## Pɔlitis
Siaka paasnɛ wabʋg naadɔɔg, New Patriotic Partyla ni  O da anɛ Bono Regional minista nyaandɔl din yi yʋma tusa ayi' nɛ pii nɛ awai nwadisa atan' dabpisi nɛ ayɔpɔi (27 March 2019) ti paae yʋma tusa ayi' nɛ pisi nɛ yinne yʋʋmpaal nwadig la ni (January 2021). 

## Gbanvɛɛnsa